พันธบัตรออมทรัพย์รุ่นวอลเล็ต สบม. กำลังเปิดขายรอบสอง
99 วินาที คือเวลาที่ใช้ขายพันธบัตรออมทรัพย์ดิจิทัลรุ่น วอลเล็ต สบม.  วงเงินรวม 200 ล้านบาท ของธนาคารกรุงไทย  ซึ่งเหตุการณ์นี้ เกิดขึ้นเมื่อวันที่ 24 มิ.ย. ที่ผ่านมา ทำให้เราพอสรุปได้ว่า ความต้องการพันธบัตรนี้มีมากกว่าวงเงินที่เปิดขาย
20 ส.ค. 2563

กรุงไทย x ลงทุนแมน
พันธบัตรออมทรัพย์รุ่นวอลเล็ต สบม. กำลังเปิดขายรอบสอง
99 วินาที คือเวลาที่ใช้ขายพันธบัตรออมทรัพย์ดิจิทัลรุ่น วอลเล็ต สบม. 
วงเงินรวม 200 ล้านบาท ของธนาคารกรุงไทย
ซึ่งเหตุการณ์นี้ เกิดขึ้นเมื่อวันที่ 24 มิ.ย. ที่ผ่านมา
ทำให้เราพอสรุปได้ว่า ความต้องการพันธบัตรนี้มีมากกว่าวงเงินที่เปิดขาย
พอเรื่องเป็นแบบนี้ก็เลยทำให้ ธนาคารกรุงไทย และ สำนักงานบริหารหนี้สาธารณะ (สบน.) ร่วมกันเปิดขาย
พันธบัตรออมทรัพย์รุ่นวอลเล็ต รอบที่สอง 
โดยครั้งนี้มีวงเงินสูงถึง 5,000 ล้านบาท ซึ่งเป็นแบบไร้ใบตราสาร (Scripless) รุ่นอายุ 4 ปี
เริ่มจำหน่ายในวันที่ 25 ส.ค. 2563 เวลา 8.30 น
เรื่องนี้ก็เลยทำให้หลายคนที่พลาดจากครั้งที่แล้ว 
กำลังเฝ้ารอคอยอย่างใจจดใจจ่อเพื่อจะซื้อพันธบัตรครั้งนี้
ทำไมพันธบัตร วอลเล็ต สบม.ถึงได้รับความนิยมเกิดคาด
แล้วเราจะเป็นเจ้าของได้อย่างไร
ลงทุนแมนจะเล่าให้ฟัง
นับตั้งแต่ ธนาคารหลายแห่งปรับลดอัตราดอกเบี้ยเงินฝากออมทรัพย์
เหลือ 0.25 - 0.30% ก็เลยทำให้หลายคนกำลังมองหาการลงทุนที่คุ้มค่า
มากกว่าการฝากเงินไว้ในธนาคาร
โดยความต้องการของคนส่วนใหญ่คืออัตราดอกเบี้ยสูง เมื่อลงทุนไปแล้วก็ต้องรู้สึกอุ่นใจ
ซึ่งพันธบัตรนี้มาตอบโจทย์ความต้องการทั้งสองข้อ
เพราะพันธบัตรออมทรัพย์ดิจิทัลรุ่น วอลเล็ต สบม.
มีอัตราดอกเบี้ยสูง 1.7% ต่อปี และเป็นการลงทุนกับกระทรวงการคลัง
ที่น่าสนใจคือ แค่เรามีเงินลงทุน 100 บาท 
(เพิ่มขึ้นครั้งละ 100 บาท และจำกัดวงเงินซื้อสูงสุดต่อคนที่ 5,000,000 บาท)
ซึ่งผู้ซื้อต้องมีอายุ 15 ปีขึ้นไป ก็สามารถครอบครองพันธบัตรออมทรัพย์แบบดิจิทัลนี้ได้
นับเป็นเรื่องที่ดี เพราะเราสามารถสร้างนิสัยการออมการลงทุนให้แก่ลูกหลานได้ตั้งแต่ยังวัยรุ่น
แล้วการครอบครองพันธบัตรต้องบอกว่าเป็นอะไรที่แสนง่าย
แค่เราดาวน์โหลดแอปฯ เป๋าตัง ผ่าน App Store และ Google Play
เลือกสมัครวอลเล็ต สบม. ยืนยันตัวตนด้วยการสแกนใบหน้า 
แล้วกรอกข้อมูลส่วนบุคคล
จากนั้นเราก็โอนเงินเข้าวอลเล็ต สบม. ด้วย Wallet ID และ QR PromptPay  
ผ่าน Mobile Banking ทุกธนาคาร โดยเลือกพันธบัตรที่ต้องการซื้อ 
ระบุจำนวนเงิน และกดยืนยันการชำระเงิน ด้วย PIN 
ซึ่งเราจะได้รับหลักฐานการชำระเงินเป็น E-Slip Payment ที่จัดเก็บในมือถือโดยอัตโนมัติ
คำถามต่อมาก็คือเมื่อได้เป็นเจ้าของพันธบัตรออมทรัพย์ดิจิทัลรุ่น วอลเล็ต สบม.
จะได้รับผลตอบแทนยังไง
เราจะได้รับดอกเบี้ย 1.7% ต่อปีทันที โดยเริ่มคิดอัตราดอกเบี้ยนับตั้งแต่วันที่ซื้อ 
โดยระบบจะโอนเงินเข้าวอลเล็ตปีละ 2 ครั้ง 
และเมื่อพันธบัตรฯ อายุครบกำหนด 4 ปีก็จะได้รับเงินต้นคืนเข้าวอลเล็ตทันที  
ที่น่าสนใจอีกอย่างคือ เราสามารถตรวจสอบประวัติการซื้อ 
ดาวน์โหลดเอกสารต่างๆ ผ่านแอปพลิเคชันได้อีกด้วย
 
เรื่องนี้..เป็นอะไรที่น่าสนใจไม่น้อย
เพราะเมื่อเปิดขายครั้งแรกใช้เวลาเพียง 99 วินาทีเท่านั้น
และครั้งนี้ด้วยวงเงินพันธบัตรที่สูงถึง 5,000 ล้านบาท
ก็น่าจะทำให้การครอบครองพันธบัตรนี้ถึงมือคนไทยอย่างทั่วถึง
ที่น่าสนใจอีกอย่างก็คือ พันธบัตรออมทรัพย์ดิจิทัล
กำลังทำให้หลายคนเริ่มใช้แอปฯ เป๋าตัง
จนทำให้แอปนี้อาจะเป็นอีกหนึ่งแอปหลักบนหน้าจอมือถือของคนไทย..
Reference
เอกสารข่าวประชาสัมพันธ์ บริษัท ธนาคารกรุงไทย จํากัด (มหาชน)